Dom zdravlja MUP-a RH

Zagreb, Šarengradska 3

OIB 10561585601

MB 03274314

Šifra djelatnosti 8621

Razdjel 096

**Bilješke uz financijski izvještaj za razdoblje**

**01.01.-31.12.2024.**

**Izvještaj o prihodima i rashodima, primicima i izdacima (obrazac PR-RAS)**

U 2024. godini ostvareni su Prihodi poslovanja (Šifra 6) u iznosu od 4.347.836,73 EUR što predstavlja povećanje od 22,5% u odnosu na 2023. godinu.

Prihodi od Hrvatskog zavoda za zdravstveno osiguranje na temelju ugovornih obveza ostvareni su u iznosu od 2.456.074,80 EUR (Šifra 673) što predstavlja povećanje od 17,1%.

Prihodi od dopunskog zdravstvenog osiguranja HZZO-a i ostalih osiguravajućih kuća ostvareni su u iznosu od 347.092,39 EUR (Šifra 6526) što predstavlja povećanje od 32,4%.

Prihodi od pruženih usluga ostvareni su u iznosu od 832.778,67 EUR (Šifra 6615) što predstavlja povećanje od 46,8%.

Prihodi za financirane rashoda za nabavu nefinancijske imovine (Šifra 6712), a u 2024. godini sa kapitalne aktivnosti K 898003 DZMUP – izravna kapitalna ulaganja realizirani su u iznosu 486.299,16 EUR i ostvareni su u iznosu 4,9% manjem u odnosu na 2023. godinu.

Iz navedenih prihoda nabavljena je medicinska oprema od kojih je najznačajnija nabava perimetra, stomatološkog stolca, stomatološke opreme, operacijskog stola sa stolcem i led lampe za male kirurške zahvate, probnog okvira sa priborom i instrumentima, defibrilatora, digitalizacija procesa rada medicine rada, nabava web aplikacije Transparentno, integracija i implementacija Sustava Državne riznice te smo iz navedenih sredstava realizirali i dodatna ulaganja na građevinskim objektima, najznačajnija je realizacija i faze nabave i ugradnje dizala za osobe sa invaliditetom i osobe smanjene pokretljivosti.

Prihode od nefinancijske imovine ostvarili smo od prodaje stanova (Šifra 7211) u iznosu 173,14 EUR i smanjeni su u odnosu na 2023. godinu za 55,7%.

Rashodi poslovanja (Šifra 3) ostvareni su u iznosu 3.739.148,69 EUR što znači povećanje 22% u odnosu na 2023. godinu.

Rashodi za zaposlene su ostvareni u iznosu 3.161.167,30 EUR ostvareni su sa povećanjem od 25,6% u odnosu na 2023. godinu.

Intelektualne usluge ostvarene su u iznosu 117.479,84 EUR i povećane su za 26,1% u odnosu na prethodnu 2023. godinu.

Troškovi pristojbi i naknadi, troškovi sudskih postupaka i troškovi zateznih kamata povećani su radi izvršenih isplata pravomoćnih sudskih presuda za razliku osnovice 2016.-2017. godine za ukupno 22 osobe (zaposlenici/bivši zaposlenici).

Rashodi za nabavu nefinancijske imovine (Šifra 4) ostvareni su u iznosu 491.386,95 EUR najvećim dijelom zahvaljujući prihodima izvora 11 sa kapitalne aktivnosti K 898003 DZMUP – izravna kapitalna ulaganja, dok su manjim dijelom financirani iz izvora 31 i 71.

Ukupan višak prihoda (Šifra X004), odnosno višak prihoda i primitaka (Šifra X005) tekuće godine ostvaren je u iznosu od 117.474,23 EUR, sa prenesenim manjkom prihoda prethodnih razdoblja (Šifra 92221-92222) u iznosu 133.073,31 EUR, manjak prihoda i primitaka za pokriće u sljedećem razdoblju iznosi 15.599,08 EUR (Šifra Y006).

**Bilanca (Obrazac BIL)**

Ukupna imovina u 2024. godini iznosi 2.209.018,50 EUR i povećala se za 9,1% (Šifra B 001).

Nefinancijska imovina iznosi 1.348.299,25 EUR i povećala se za 10,5% (B Šifra 002).

Financijska imovina iznosi 824.719,25 EUR i povećala se za 6,8% (Šifra 1)

Obveze (Šifra 2) iznose 460.395,78 EUR i manje su u odnosu na 2023. godinu za 15,4%. Najvećim dijelom odnose se na obveze za zaposlene (plaća i rahodi za zaposlene za prosinac 2024) u iznosu od 272.381,22 EUR (Šifra 231) koja je isplaćena tijekom siječnja 2024. i na obveze za materijalne rashode u iznosu 181.719,87 EUR.

Vlastiti izvori ukupno iznose 1.748.622,72 EUR (Šifra 9) što predstavlja porast od 18,1%, uzrokovanih povećanjem nabave nefinancijske imovine tijekom 2024. godine iz sredstava Državnog proračuna.

**Izvještaj o rashodima prema funkcijskoj klasifikaciji (Obrazac RAS-funkcijski)**

DZ MUP rashode evidentira po samo jednoj funkciji 0721 – Opće medicinske usluge. Iznos rashoda po funkcijama odgovara ukupno iskazanim rashodima na rashodima poslovanja u razredu 3 i rashodima za nabavu nefinancijske imovine razreda 4 u obrascu PR-RAS i iznosi 4.230.535,64 EUR (Šifra 0721).

**Izvještaj o promjenama u vrijednosti i obujmu imovine i obveza (Obrazac P-VRIO)**

Promjene u vrijednosti i obujmu imovine odnose se na smanjenje radi otpisa zastarjelih i nenaplativih potraživanja u iznosu 3.972,71 EUR.

**Izvještaj o obvezama (Obrazac Obveze)**

Na dan 31.12.2024. obveze naše ustanove iznose 460.395,78 EUR (Šifra V006).

Dospjele obveze (V007) na dan 31.12.2024. iznose 182.200,93 EUR većim se dijelom odnose na obveze za materijalne rashode, dok nedospjele obveze iznose 278.194,85 EUR (Šifra V009) i većim dijelom se odnose na obvezu za plaću i ostale rashode za zaposlene za prosinac 2024.

Dom zdravlja Ministarstva unutarnjih poslova podmiruje svoje obveze u okviru raspoloživih financijskih mogućnosti.

Tijekom 2024. povećani računi za rashode poslovanja radi povećanja cijene materijala za potrebe redovnog poslovanja, ali i porasta cijena usluga tekućeg i investicijskog održavanja.

Također, izmjenom koeficijenata složenosti poslova posljednjih godina i masa plaće za zaposlene je u značajnoj mjeri porasla u odnosu na razdoblje prije povećanja te je za pretpostaviti da će podmirenje cjelokupnih obveza tijekom 2025. biti znatno otežano.

Cijene HZZO-a godinama ne prate porast troškova redovnog poslovanja u zdravstvu, nerealne su i nisu godinama usklađivane, što je ujedno i ključni razlog gomilanja nepodmirenih obaveza (rezultira nemogućnošću redovitog podmirenja dospjelih obaveza te sve dužom ročnošću nepodmirenih obveza).

U Zagrebu, 31.01.2025.

RAVNATELJ

Tihomira Ivanda, dr.dent.med.